Тэмы сесій вызначыла само жыццё і яе сучасныя рэаліі, а таксама кола праблемных пытанняў вакол паспяховага існавання беларускай культуры. Адзін з самых старажытных элементаў беларускай ідэнтычнасці – дойлідства. Яго рысы ў еўрапейскай прасторы на кангрэсе раскрыў Аляксандр Лакотка, дырэктар Цэнтра даследаванняў беларускай культуры, мовы і літаратуры НАН Беларусі. А ганаровы архітэктар Расіі Ўладзімір Бясолаў працягнуў тэму разглядам дасягненняў беларускай школы архітэктуразнаўства як самастойнай галіны сусветнай славістыкі.